Document ID: /roh_data/filtered/fineweb-2-filterrobots_roh.jsonl.gz/39115

Concert cun bialas canzuns romontschas
Il Chor Rumantsch Zug (CRZ) continuescha cun sia tradiziun da dar concerts ensemen cun auters chors ni autras uniuns.
Uonn cooperescha il CRZ cun il Chor Mischedau da Rabius. Nossa finamira ei dad adina puspei schar reviver e da far buna reclama pil Romontsch e per la cultura romontscha cheu en la Bassa. Avon dus onns ei quei reussiu fetg bein al CRZ ensemen cun il Chor Maschadᾲ Grischun Turitg.
Il CRZ stat dapi biars onns sut la bitgetta dil versau dirigent, Jürg Wasescha. Sut la direcziun da Gabriel Derungs seprepara il Chor Mischedau da Rabius seriusamein sin nies conzert communabel. Las audituras ed auditurs astgen pia selegrar sin ina excellenta e fetg variabla purschida da canzuns romontschas.
Cul concert d‘ uonn vulen ils dus chors era undrar ils merets digl enconuschent componist, Alvin Muoth. Perquei contan omisdus entginas canzuns da quei componist contemporan.
Igl ulteriur program dalla sera envida en las audituras ed auditurs da star ensemen da buna cumpignia. Il versau ustier, Clemens Lechmann, puppergnescha ils hosps cun bunas tratgas Grischunas. Per la musica da divertiment e da sault ei il quartet „senewie“ responsabels. Mira era sut
Per il Chor Rumantsch Zug
Robert Hitz, Baar
Pervia dil Corona-Virus che serasa da present, ein ils concerts da quest matg vegni annullai.
Tut ei en planisaziun per la primavera 2021.
placat
Sponsurs: